สวัสดีค่ะ เมื่ออาทิตย์ที่แล้วหนูไปตรวจภายในมาเนื่องจากมีตกขาวผิดปกติ ปวดท้อง แล้วบอกว่าหนูติดเชื้อในอุ้งเชิงกราน ก็ให้ยามาทานค่ะตอนนี้ไม่มีอาการปวดท้องแล้ว ตกขาวก็น้อยลงเริ่มปกติแล้วแต่หนูยังต้องทานยาให้ครบตามที่ให้มาจนหมด หนูอยากทราบว่าหนูสามารถมีเซ็กส์กับแฟนได้ไหมคะ
สวัสดีค่ะ อาการติดเชื้อในอุ้งเชิงกรานนั้นเป็นการติดเชื้อบริเวณระบบสืบพันธุ์ในเพศหญิง บริเวณมดลูก ปีกมดลูก และท่อนำไข่ ซึ่งการติดเชื้อนั้นอาจเกิดจากหลายสาเหตุ แต่ส่วนใหญ่มักเกิดจากโรคติดต่อทางเพศสัมพันธ์ เช่น หนองในแท้ หรือหนองในเทียม ซึ่งมักเกิดบริเวณช่องคลอดและปากมดลูก หากไม่ทำการรักษาก็อาจทำให้เชื้อแพร่กระจายไปตรงท่อนำไข่ เกิดเป็นพังผืด ทำให้มีบุตรยากตามมาได้การรักษาคือการใช้ยาฆ่าเชื้อภายใต้การดูแลของแพทย์อย่างครบถ้วนและกลับไปติดตามอาการกับแพทย์ว่าหายขาดในระหว่างทียังทำการรักษาอยู่ แนะนำงดการมีเพศสัมพันธ์ไปก่อน เพื่อป้องกันการบาดเจ็บ หรือการแพร่เชื้อโรคติดต่อทางเพศสัมพันธ์ใดๆถ้ามี หลังกินยาครบ ถ้าแพทย์นัด ให้กลับไปตรวจตามนัดก่อนว่าหายขาด และสามารถกลับไปมีเพศสัมพันธ์ได้ตามปกติ